หุ้นน้องใหม่ป้ายแดง SELIC กำไร Q3/59 ไม่สดใส ลดลง 36%
หุ้นน้องใหม่ป้ายแดง SELIC กำไร Q3/59 ไม่สดใส ลดลง 36% มาที่ 6.16 ลบ. จากปีก่อนกำไร 9.62 ลบ. หลังรายได้จากการขายลดลง ขณะที่ช่วง 9 เดือนแรกมีกำไร 27.97 ลบ. ลดลง 2% จากปีก่อนกำไร 28.57 ลบ. 
10 พ.ย. 2559

บริษัท ซีลิค คอร์พ จำกัด (มหาชน) หรือ SELIC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 6.16 ล้านบาท หรือมีกำไรสุทธิ 0.03 บาทต่อหุ้น ลดลง 36% จากช่วงเดียวกันของปีก่อนที่มีกำไรสุทธิ 9.62ล้านบาท หรือมีกำไรสุทธิ 0.05 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้จากการขายลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 27.97 ล้านบาท หรือ 0.14 บาทต่อหุ้น ลดลง 2% จากช่วงเดียวกันของปีก่อนที่มีกำไรสุทธิ 28.57 ล้านบาท หรือ 0.14 บาทต่อหุ้น